РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  36

от извънредно заседание на Комисия ”Професионална квалификация, информационни технологии и статистика” на ВСС,
проведено на 08.10.2014 г.

Днес, 08.10.2014 г. /вторник/ от 12.00 часа се проведе извънредно заседание на комисия “Професионална квалификация, информационни технологии и статистика” на ВСС, в състав:

      ПРЕДСЕДАТЕЛ:  	Румен Георгиев
ЗАМ.-ПРЕДСЕДАТЕЛ:     Мария Кузманова
	    ЧЛЕНОВЕ:	Елка Атанасова
		Юлия Ковачева
		Галина Карагьозова
		Даниела Костова
		Михаил Кожарев

На заседанието присъстваха експертните сътрудници към комисията: Светослав Неделчев –  началник отдел "ИОВСС" и Мирослава Чирпъкова – началник отдел "ИООСВ" - дирекция „ИТСС” при АВСС. 

На заседанието присъства Васил Величков – Министерски съвет.

1.ОТНОСНО: Пътна карта за Електронно правосъдие за периода 2015-2020 г.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1.	Възлага на дирекция „ИТСС” да променят приетия на 07.10.2014 г. текст в Пътна карта за Електронно правосъдие за периода 2015-2020 г., която касае Висшия съдебен съвет като нанесе предложените от Васил Величков  промени.
1.2.	Актуализираният текст да се добави в папките на членовете на ВСС като допълнение към решението на комисията от заседанието на 07.10.2014 г.
1.3.	Актуализираният текст да се внесе като допълнителна точка в заседанието на ВСС на 09.10.2014 г. за обсъждане и приемане на съгласувателно решение от ВСС на пътна карта, чиято редакция не е последна, с оглед сроковете, които са поставени на Правителството на Република България от Европейската Комисия.

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ